ddrg/super_eurlex huggingface dataset:
Official Journal L 151 , 17/06/1994 P. 0036 - 0037

Finnish special edition: Chapter 3 Volume 58 P. 0085

Swedish special edition: Chapter 3 Volume 58 P. 0085



KOMISJONI OTSUS, 25. mai 1994, millega sätestatakse nõukogu direktiivi 90/425/EMÜ üksikasjalikud rakenduseeskirjad seoses proovide võtmisega veterinaarkontrolliks sihtkohas (94/338/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ veterinaar- ja zootehniliste kontrollide kohta, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega,1 viimati muudetud direktiiviga 92/118/EMÜ,2 eriti selle artikli 5 lõiget 3, ning arvestades, et: liikmesriigi pädev asutus võib mittediskrimineerivate pisteliste veterinaarkontrollidega loomade ja toodete sihtkohas veenduda, et direktiivi 90/425/EMÜ artikli 3 nõuded on täidetud; samal ajal võib pädev asutus võtta proove kooskõlas artikli 5 lõike 1 punktiga a; selleks, et tagada sihtkohas läbiviidavate kontrollide tõhusus, vältida edasisi probleeme ühendusesiseses kaubanduses ning kaitsta huvitatud isikute huve, tuleks sätestada teatavad proovide võtmise üksikasjalikud eeskirjad; käesoleva määrusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Kui pädev asutus võtab ühendusesisese kaubandusega hõlmatud loomadelt proove sihtkohas, peab proovide võtmine olema kooskõlas artiklites 2 ja 3 sätestatud eeskirjadega. Artikkel 2 1. Mittediskrimineerivate pisteliste veterinaarkontrollide käigus võetakse proovid niipea kui võimalik, kuid hiljemalt kahe tööpäeva jooksul pärast loomade saabumist direktiivi 90/425/EMÜ artikli 3 lõike 1 punktis d osutatud sertifikaadis või dokumendis märgitud sihtkohta. 2. Kahe tööpäeva pikkust tähtaega ei kohaldata kontrollide puhul, mida pädevad asutused teevad rikkumisele viitava teabe põhjal. 3. Ilma et see piiraks lõike 1 kohaldamist, kohaldatakse juhul, kui kaubasaajaks on loomade vahendaja vastavalt direktiivi 90/425/EMÜ artikli 5 lõike 1 punkti b alapunktile iii, täiendavat kahepäevast tähtaega alates loomade jõudmisest liikmesriigi lõppsihtkohta. Artikkel 3 1. Proove võetakse kaks või piisav kogus, et katsete tegemiseks oleks vähemalt kaks alikvooti. 2. Esimese proovi või alikvoodiga tehakse katsed pädeva asutuste poolt asjaomase haiguse jaoks heakskiidetud laboris. 3. Teine proov või alikvoot või vajaduse korral alikvoodid identifitseeritakse selgelt ja neid säilitatakse sobivates tingimustes pädeva asutuse kontrolli all vähemalt üks kuu. Artikkel 4 Käesolev otsus on adresseeritud liikmesriikidele. Brüssel, 25. mai 1994 Komisjoni nimel komisjoni liige René STEICHEN 1 EÜT L 224, 18.08.1990, lk 29. 2 EÜT L 62, 15.03.1993, lk 49.
Euroopa Liidu Teataja L 057 , 15/03/1995 Lk 0077 - 0077



Nõukogu otsus, 6. märts 1995, millega kiidetakse heaks kirjade vahetuse teel sõlmitud kokkulepe, millega muudetakse Euroopa Majandusühenduse ja Jeemeni Araabia Vabariigi vahelist koostöölepingut (95/67/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 113 ja 130 Y koos artikli 228 lõike 2 esimese lausega ja artikli 228 lõikega 3, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: kooskõlas asutamislepingu artikliga 130 peaks ühenduse poliitika arenduskoostöö alal toetama arengumaade säästvat majandus- ja sotsiaalarengut, nende sujuvat järkjärgulist integreerumist maailma majandusellu ning vaesusevastast kampaaniat nendes riikides; Jeemeni Araabia Vabariigi ühinemise järel Jeemeni Demokraatliku Rahvavabariigiga, mille tulemusel moodustati Jeemeni Vabariik, on vaja muuta Euroopa Majandusühenduse ja Jeemeni Araabia Vabariigi vahelist koostöölepingut; [3] sel teemal on Jeemeni Vabariigiga peetud läbirääkimisi ning jõutud kirjade vahetuse teel sõlmitud kokkuleppeni, mille heakskiitmine on kooskõlas ühenduse huvidega, ON VASTU VÕTNUD JÄRGMISE OTSUSE. Artikkel 1 Ühenduse nimel kiidetakse heaks Euroopa Majandusühenduse ja Jeemeni Araabia Vabariigi vahelise koostöölepingu muutmist käsitlev kirjade vahetuse teel sõlmitud kokkulepe. Kirjade vahetuse teel sõlmitud kokkuleppe tekst on lisatud käesolevale otsusele. Artikkel 2 Nõukogu eesistuja on volitatud määrama isikud, kellel on õigus kirjade vahetuse teel sõlmitud kokkuleppele alla kirjutada ja see ühenduse suhtes siduvaks muuta. Brüssel, 6. märts 1995 Nõukogu nimel eesistuja A. Juppé [1] EÜT C 310, 16.11.1993, lk 19. [2] EÜT C 128, 9.5.1994, lk 525. [3] EÜT L 26, 31.1.1985, lk 2. --------------------------------------------------
Euroopa Liidu Teataja L 094 , 26/04/1995 Lk 0001 - 0001



Nõukogu otsus, 20. veebruar 1995, teatavate, Euroopa Ühenduse ja mõnede kolmandate riikide vaheliste tekstiilitoodetega kauplemist käsitlevate lepingute ajutise kohaldamise kohta (95/131/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut, ning arvestades, et: komisjon on ühenduse nimel kirjavahetuse teel kokku leppinud olemasolevate, teatavate kolmandate riikidega sõlmitud tekstiilitoodetega kauplemist käsitlevate kahepoolsete lepingute, korralduste ja protokollide muutmises, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga, nagu ette nähtud 1994. aasta ühinemisaktile lisatud ühinemistingimusi ja Euroopa Liidu aluslepingute kohandusi käsitleva akti artiklites 75, 100 ja 127; neid kahepoolseid lepinguid tuleks kohaldada ajutiselt alates 1. jaanuarist 1995 kuni nende kinnitamiseks vajalike menetluste lõpetamiseni kui partnerriigid neid ajutiselt kohaldavad ka omalt poolt, ON VASTU VÕTNUD JÄRGMISE OTSUSE: Artikkel 1 Kahepoolseid, ühelt poolt Euroopa Ühenduse ja teiselt poolt käesoleva otsuse lisas loetletud riikide vahel kirjavahetuse teel sõlmitud kokkuleppeid, millega muudetakse olemasolevaid, teatavate kolmandate riikide ja ühenduse vahelist tekstiilitoodetega kauplemist käsitlevaid kahepoolseid lepinguid, korraldusi ja protokolle, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga, kohaldatakse ajutiselt alates 1. jaanuarist 1995 kuni nende kinnitamismenetluste ametliku lõpetamiseni, tingimusel et partnerriigid neid kohaldavad ka omalt poolt. Artikkel 2 Parafeeritud kokkulepete tekstid lisatakse käesolevale otsusele. Brüssel, 20. veebruar 1995 Nõukogu nimel eesistuja E. Alphandéry -------------------------------------------------- LISA RIIKIDE LOETELU ARGENTINA | UNGARI | POOLA | BANGLADESH | INDIA | RUMEENIA | VALGEVENE | INDONEESIA | SINGAPUR | BRASIILIA | AOMEN | SLOVAKKIA | BULGAARIA | MALAISIA | LÕUNA-KOREA | HIINA | MONGOOLIA | SRI LANKA | TŠEHHI VABARIIK | PAKISTAN | UKRAINA | EESTI | PERUU | URUGUAY | HONGKONG | FILIPIINID | VIETNAM | --------------------------------------------------
Euroopa Liidu Teataja L 028 , 07/02/1995 Lk 0013 - 0013



Komisjoni otsus, 2. veebruar 1995, millega muudetakse otsust 93/231/EMÜ, lubades seemnekartuli turustamise suhtes mõningate liikmesriikide kogu territooriumil või osal sellest kehtestada teatavate haiguste vastu rangemaid meetmeid kui on sätestatud nõukogu direktiivi 66/403/EMÜ I ja II lisas (95/21/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuni 1966. aasta direktiivi 66/403/EMÜ seemnekartuli turustamise kohta, [1] viimati muudetud komisjoni direktiiviga 93/3/EMÜ, [2] eriti selle artikli 13 lõiget 2, võttes arvesse Portugali taotlust ning arvestades, et: komisjon on oma otsusega 93/231/EMÜ [3] lubanud seemnekartuli turustamise suhtes mõningate liikmesriikide kogu territooriumil või osal sellest kehtestada teatavate haiguste vastu rangemad meetmed kui on sätestatud direktiivi 66/403/EMÜ I ja II lisas; võrreldes Portugali poolt Assooridel üle 300 meetri kõrgusel asuvatel aladel kasvatatava seemnekartuli kohaliku toodangu suhtes võetud meetmeid ja ühenduse EMÜ klassi eliitseemnekartulit, võib eeldada, et: - "EMÜ 1. klass" vastab rangematele tingimustele, - "EMÜ 2. klass" on samaväärne seemnekartuliks ette nähtud kohaliku toodanguga ja - "EMÜ 3. klass" on samaväärne kartulitoodanguks ette nähtud kohaliku toodanguga; seepärast tuleks lubada Portugalil piirata Assooridel üle 300 meetri kõrgusel asuvatel aladel seemnekartuli turustamist ja lubada üksnes komisjoni direktiiviga 93/17/EMÜ [4] kehtestatud ühenduse eliitkartuli klasside turustamist; kõnealune luba on kooskõlas liikmesriikide ühistest taimetervise eeskirjadest tulenevate kohustustega, mis on sätestatud nõukogu direktiiviga 77/93/EMÜ, [5] viimati muudetud direktiiviga 94/13/EÜ [6]; käesolevas otsuses sätestatud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevaga muudetakse otsuse 93/231/EMÜ lisa järgmiselt: Iirimaaga seotud kande järele lisatakse järgmine kanne: "1 | 2 | Portugal | Assoorid (merepinnast üle 300 m kõrgusel asuvad alad)" | Artikkel 2 Käesolev otsus on adresseeritud liikmesriikidele. Brüssel, 2. veebruar 1995 Komisjoni nimel komisjoni liige Franz Fischler [1] EÜT 125, 11.7.1966, lk 2320/66. [2] EÜT L 54, 5.3.1993, lk 21. [3] EÜT L 106, 30.4.1993, lk 11. [4] EÜT L 106, 30.4.1993, lk 7. [5] EÜT L 26, 31.1.1977, lk 5. [6] EÜT L 92, 9.4.1994, lk 27. --------------------------------------------------
Euroopa Liidu Teataja L 085 , 19/04/1995 Lk 0032 - 0032



Nõukogu otsus, 27. märts 1995, mis käsitleb partnerluse ja arengu alase koostöölepingu sõlmimist Euroopa Ühenduse ja Sri Lanka Demokraatliku Sotsialistliku Vabariigi vahel (95/129/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 113 ja 130y koos artikli 228 lõike 2 esimese lausega ja artikli 228 lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: vastavalt asutamislepingu artiklile 130u peaks ühenduse poliitika arengukoostöö alal toetama arengumaade säästvat majandus- ja sotsiaalarengut, nende sujuvat ja järkjärgulist integreerumist maailma majandusellu ning vaesusevastast kampaaniat neis riikides; oma eesmärkide saavutamiseks välissuhete valdkonnas peaks ühendus käesolevas otsuses osutatud lepingu heaks kiitma, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Sri Lanka Demokraatliku Sotsialistliku Vabariigi vaheline partnerluse ja arengu alane koostööleping. Lepingu tekst lisatakse käesolevale otsusele. Artikkel 2 Nõukogu eesistuja edastab ühenduse nimel lepingu artikliga 26 ettenähtud teate. Artikkel 3 Lepingu artikliga 20 ettenähtud ühises korralduskomitees esindab ühendust komisjon, keda abistavad liikmesriikide esindajad. Artikkel 4 Käesolev otsus avaldatakse Euroopa Ühenduste Teatajas. Brüssel, 27. märts 1995 Nõukogu nimel eesistuja M. Giraud [1] EÜT C 86, 23.3.1994, lk 5. [2] EÜT C 18, 23.1.1995. --------------------------------------------------
Euroopa Liidu Teataja L 060 , 18/03/1995 Lk 0031 - 0031



Komisjoni otsus, 10. märts 1995, millega muudetakse otsust 93/231/EMÜ, millega lubatakse teatavate liikmesriikide territooriumil või nende territooriumide osadel seemnekartuli turustamise puhul kasutada rangemaid meetmeid teatud haiguste vastu, kui on sätestatud nõukogu direktiivi 66/403/EMÜ I ja II lisas (95/76/EMÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuni 1966. aasta direktiivi 66/403/EMÜ seemnekartuli turustamise kohta, [1] viimati muudetud komisjoni direktiiviga 93/3/EMÜ, [2] eriti selle artikli 13 lõiget 2, võttes arvesse Soome taotlust ning arvestades, et: komisjoni otsusega 93/231/EMÜ, [3] muudetud otsusega 95/21/EÜ, [4] on seemnekartuli turustamise puhul teatavate liikmesriikide territooriumil või nende territooriumide osadel lubatud teatud haiguste vastu kasutada rangemaid meetmeid, kui on sätestatud direktiivi 66/403/EMÜ I ja II lisas; Võrreldes Soome territooriumi teatavates piirkondades toodetud kohaliku seemnekartuli suhtes rakendatud meetmeid ühenduse seemnekartuli klassidega, võib eeldada, et: - "EMÜ klass 1" vastab rangematele tingimustele, - "EMÜ klass 2" on samaväärne oma territooriumil toodetud seemnekartulile ettenähtuga, - "EMÜ klass 3" on samaväärne oma territooriumil toodetud kartulile ettenähtuga, Soome peaks oma territooriumi teatavate piirkondade ulatuses saama loa lubada ainult direktiiviga 93/17/EMÜ [5] kehtestatud ühenduse eliitseemnekartuli klassidesse kuuluvate seemnekartulite turustamist; selline luba on kooskõlas liikmesriikide kohustustega, mis tulenevad nõukogu direktiivis 77/93/EMÜ [6] sätestatud ühistest taimetervise eeskirjadest, viimati muudetud komisjoni direktiiviga 94/13/EÜ [7]; käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/231/EMÜ lisasse lisatakse enne kannet Saksamaa kohta järgmine kanne: "1 | 2 | Soome | Liminka, Temmese ja Tyrnävä haldusüksused." | Artikkel 2 Käesolev otsus on adresseeritud liikmesriikidele. Brüssel, 10. märts 1995 Komisjoni nimel komisjoni liige Franz Fischler [1] EÜT 125, 11.7.1966, lk 2320/66. [2] EÜT L 54, 5.3.1993, lk 21. [3] EÜT L 106, 30.4.1993, lk 11. [4] EÜT L 28, 7.2.1995, lk 13. [5] EÜT L 106, 30.4.1993, lk 7. [6] EÜT L 26, 31.1.1977, lk 5. [7] EÜT L 92, 9.4.1994, lk 27. --------------------------------------------------
Euroopa Liidu Teataja L 091 , 22/04/1995 Lk 0045 - 0045



Nõukogu otsus, 7. aprill 1995, rahvusvahelistel vedudel puuli raames kasutatavate konteinerite suhtes kohaldatava tollikäitluse konventsiooni (Genf, 21. jaanuar 1994) allakirjutamise kohta ühenduse poolt ilma ratifitseerimisreservatsioonita (95/137/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: Ühinenud Rahvaste Organisatsiooni egiidi all läbiräägitud ja 21. jaanuaril 1994. aastal Genfis allakirjutatud rahvusvahelistel vedudel puuli raames kasutatavate konteinerite suhtes kohaldatava tollikäitluse konventsiooni, edaspidi "konventsioon", eesmärk on haldusmenetlusi lihtsustades edendada konteinerite tõhusat kasutamist rahvusvahelistel vedudel, eriti eesmärgiga vähendada tühjade konteinerite vedu; konventsiooni artikli 14 lõikega 3 nähakse ette, et sellele võivad alla kirjutada piirkondliku majandusintegratsiooni organisatsioonid; kuna konventsioon pakub ettevõtjatele olulisi praktilisi eeliseid, peaks ühendus selle heaks kiitma ja sellele alla kirjutama ilma ratifitseerimisreservatsioonita; konventsioon tuleks siiski vastu võtta reservatsiooniga, võttes arvesse teatavaid tolliliiduga ja ühtlustamise praeguse tasemega seotud piiranguid remondiks kasutatavate varuosade ning konteinerite manuste ja seadmete impordi ja ekspordi suhtes; seepärast peaks ühendus saama eespool nimetatud reservatsiooniga konventsiooni lepinguosaliseks, ON VASTU VÕTNUD JÄRGMISE OTSUSE: Artikkel 1 Ühendus kiidab heaks rahvusvahelistel vedudel puuli raames kasutatavate konteinerite suhtes kohaldatava tollikäitluse konventsiooni reservatsiooniga oma ainupädevusse kuuluvates küsimustes. Konventsiooni tekst ja sellega seotud reservatsioon on esitatud I ja II lisas. Konventsiooni artikli 14 lõikega 3 ettenähtud teatise tekst on esitatud III lisas. Artikkel 2 Nõukogu eesistujal on volitus määrata isik, kellel on õigus: - kirjutada konventsioonile ilma ratifitseerimisreservatsioonita alla, et see ühenduse suhtes siduvaks muuta, - korraldada konventsiooni artikli 14 lõikega 3 ettenähtud teatise esitamise. Luxembourg, 7. aprill 1995 Nõukogu nimel eesistuja J. Rossi --------------------------------------------------
Euroopa Liidu Teataja L 070 , 30/03/1995 Lk 0025 - 0026



Komisjoni otsus, 17. märts 1995, millega muudetakse otsust teatavate kaitsemeetmete kohta seoses Albaaniast pärit või sealt toodavate elusloomade ja loomsete saadustega (EMPs kohaldatav tekst) (95/89/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/496/EMÜ, millega sätestatakse kolmandatest riikidest ühendusse toodavate loomade veterinaarkontrolli korralduse põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ, [1] viimati muudetud Austria, Soome ja Rootsi ühinemisaktiga, eriti selle artiklit 18, võttes arvesse nõukogu 10. detsembri 1990. aasta direktiivi 90/675/EMÜ, milles sätestatakse kolmandatest riikidest ühendusse toodavate toodete veterinaarkontrolli korralduse põhimõtted, [2] viimati muudetud Austria, Soome ja Rootsi ühinemisaktiga, eriti selle artiklit 19, ning arvestades, et: Albaanias on registreeritud koolera juhtumeid; koolera esinemine Albaanias kujutab tõenäoliselt tõsist ohtu rahva tervisele; komisjon on otsusega 94/621/EÜ, [3] viimati muudetud otsusega 94/702/EÜ, [4] vastu võtnud vajalikud meetmed; rühm komisjoni eksperte on teinud Albaaniasse kontrollkäigu, et hinnata Albaania asutuste võetud meetmeid; ekspertide rühma aruandest lähtuvalt on vaja jätkuvalt kohaldada kaitsemeetmeid mis tahes kujul kahepoolmeliste karploomade, okasnahksete, mantelloomade ja meritigude suhtes, samuti vees veetavate eluskalade, karpide ja vähkide suhtes; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 94/621/EÜ muudetakse järgmiselt. 1. Artikkel 1 asendatakse järgmisega: "Artikkel 1 Liikmesriigid keelavad Albaaniast pärit või sealt toodavate mis tahes kujul kahepoolmeliste karploomade, okasnahksete, mantelloomade ja meritigude, samuti vees veetavate eluskalade, karpide ja vähkide impordi." 2. Artikkel 3 jäetakse välja. Artikkel 2 Liikmesriigid muudavad impordi suhtes kohaldatavaid meetmeid, et viia need kooskõlla käesoleva otsusega. Liikmesriigid teavitavad sellest komisjoni. Artikkel 3 Käesolev otsus on adresseeritud liikmesriikidele. Brüssel, 17. märts 1995 Komisjoni nimel komisjoni liige Franz Fischler [1] EÜT L 268, 24.9.1991, lk 56. [2] EÜT L 373, 31.12.1990, lk 1. [3] EÜT L 246, 21.9.1994, lk 25. [4] EÜT L 284, 1.11.1994, lk 64. --------------------------------------------------
Euroopa Liidu Teataja L 095 , 27/04/1995 Lk 0045 - 0046



Nõukogu Ja Komisjoni otsus, 10. aprill 1995, lepingu sõlmimise kohta Euroopa ühenduste ja Ameerika Ühendriikide valitsuse vahel nende konkurentsiõiguse rakendamise kohta (95/145/EÜ, ESTÜ) EUROOPA LIIDU NÕUKOGU, EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artikleid 87 ja 235 koostoimes artikli 228 lõike 3 esimese lõiguga, võttes arvesse Euroopa Söe- ja Teraseühenduse asutamislepingut, eriti selle artikleid 65 ja 66, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: tuleb tugineda Euroopa Ühenduse asutamislepingu artiklile 235, sest lepingu teksti on kaasatud peamiselt artiklil 235 põhineva nõukogu 21. detsembri 1989. aasta määruse (EMÜ) nr 4046/89 (kontrolli kehtestamise kohta ettevõtjate ühinemise üle) [2] alla kuuluvad ühinemised ja ülevõtmised; seetõttu tuleks seoses konkurentsiprobleemide järjest selgema rahvusvahelise mõõtmega tugevdada rahvusvahelist koostööd selles valdkonnas; sel eesmärgil on komisjon sõlminud Ameerika Ühendriikide valitsusega lepingu Euroopa ühenduste ja Ameerika Ühendriikide konkurentsieeskirjade kohaldamise kohta; leping koos tõlgenduskirjadega tuleks kinnitada, ON VASTU VÕTNUD JÄRGMISE OTSUSE: Artikkel 1 Käesolevaga kinnitatakse Euroopa Ühenduse ja Euroopa Söe- ja Teraseühenduse nimel Euroopa ühenduste ja Ameerika Ühendriikide valitsuse vaheline leping koos tõlgenduskirjadega, mis käsitleb nende konkurentsiõiguse kohaldamist. Käesolevale otsusele lisatakse lepingu ja tõlgenduskirjade ingliskeelne tekst. Artikkel 2 Käesolevat lepingut kohaldatakse alates 23. septembrist 1991. Artikkel 3 Nõukogu eesistuja on volitatud määrama isiku(d), kellel on õigus Euroopa Ühenduse nimel teatada Ameerika Ühendriikide valitsusele lepingu kinnitamisest ja tõlgenduskirjadele alla kirjutada. Komisjon määrab isiku(d), kellel on õigus Euroopa Söe- ja Teraseühenduse nimel teatada Ameerika Ühendriikide valitsusele lepingu kinnitamisest ja tõlgenduskirjadele alla kirjutada. Luxembourg, 10. aprill 1995 Nõukogu nimel eesistuja J. Puech Komisjoni nimel eesistuja J. Santer [1] Arvamus on esitatud 20. jaanuaril 1995 (EÜT C 43, 20.2.1995) ja 17. märtsil 1995 (EÜT C 89, 10.4.1995). [2] EÜT L 395, 30.12.1989, lk 1 (parandatud versioon EÜT L 257, 21.9.1990, lk 13). --------------------------------------------------
Euroopa Liidu Teataja L 104 , 06/05/1995 Lk 0001 - 0001



Nõukogu otsus, 10. aprill 1995, Euroopa Ühenduse ja Hiina Rahvavabariigi vahelise, 9. detsembril 1988 parafeeritud ning 8. detsembril 1992 parafeeritud kirjavahetusega laiendatud ja muudetud kahepoolse MFA lepinguga hõlmamata tekstiilitoodetega kauplemist käsitleva lepingu ajutise kohaldamise kohta (95/155/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 seostatuna artikli 228 lõike 2 esimese lausega, võttes arvesse komisjoni ettepanekut, ning arvestades, et: komisjon on ühenduse nimel Hiina Rahvavabariigiga pidanud läbirääkimisi 9. detsembril 1988 parafeeritud ning 8. detsembril 1992 parafeeritud kirjavahetusega laiendatud ja muudetud kahepoolse MFA lepinguga hõlmamata tekstiilitoodetega kauplemist käsitleva lepingu üle; kõnealust lepingut tuleks ajutiselt kohaldada alates 1. jaanuarist 1995 kuni selle kinnitamiseks vajalike menetluste lõpetamiseni, kui Hiina Rahvavabariik seda ajutiselt kohaldab ka omalt poolt, ON VASTU VÕTNUD JÄRGMISE OTSUSE. Ainus artikkel Euroopa Ühenduse ja Hiina Rahvavabariigi vahelist, 9. detsembril 1988 parafeeritud ning 8. detsembril 1992 parafeeritud kirjavahetusega laiendatud ja muudetud kahepoolse MFA lepinguga hõlmamata tekstiilitoodetega kauplemist käsitlevat lepingut kohaldatakse ajutiselt alates 1. jaanuarist 1995 kuni selle ametliku kinnitamiseni, kui Hiina Rahvavabariik seda ka omalt poolt kohaldab. Lepingu tekst lisatakse käesolevale otsusele. Luxembourg, 10. aprill 1995 Nõukogu nimel eesistuja A. Juppé --------------------------------------------------